Igaüks otsib armastust
ja soovib seda meeleheitlikult leida.
Me peame näitama neile, mida armastus endast kujutab.
Me peame tutvustama neid armastusele - Jeesusele.
Jeesusele,
sest selles peitub tõeline ärkamine.
Armastus on kõik, mida nad vajavad.
Igavene armastus.
Tõuske, minge ja näidake neile armastust!
Ärkamist toovat ja üleloomulikku armastust.
Jeesus on armastus.
PATRICIA KING Igavene armastus
Tere tulemast! Mina olen Patricia King
ja mu tänaseks külaliseks on evangelist Todd White.
Me räägime täna hingede võitmises peituvast väest,
sest just selleks me siin maa peal oleme,
et jagada head uudist Jeesusest kogu maailmale.
Todd, nii tore, et oled meiega.
Rääkisin vaid paar nädalat tagasi ühe me ühise sõbraga,
kes ütles, et ühe värskeima raporti kohaselt
on maailma jäänud alles vaid 7000 erinevat rahvusgruppi,
kelleni pole veel evangeeliumiga jõutud.
Püha Vaim on väestanud kogudust viimased 2000 aastat,
et kuulutada evangeeliumi igale inimhingele.
Samas me teame,
et isegi Põhja-Ameerikas ja teistes lääneriikides
on nii tänavatel kui tööpaikades inimesi,
kes pole veel isiklikult kuulnud evangeeliumi.
Samas on enamus piirkondi üle maailma kuulnud.
Va siis need 7000 väikest piirkonda oma rahvusgruppidega,
kelleni pole veel jõutud.
Mina usun, et me jõuame nendeni veel oma eluaja jooksul,
sest see on meie ülesanne.
Jumal käskis meil 2000 aastat tagasi jõuda kadunud hingedeni.
See on ka peamiselt sinu südameasi,
et kõik võiksid kuulda ja kogeda Jumala armastust.
Räägi lähemalt oma südamest kadunud hingede suhtes;
nende suhtes, kes ei tunne veel Jumalat.
Sest olen näinud sind nutmas kadunud hingede pärast
ning tean, et oled palvetanud ja paastunud selle pärast,
uskudes Jumalalt võimalusi jõuda nendeni, kes ei tunne Teda.
Nii on.
Usun, et me kõigi ees on võimalusi selleks.
Me kasutame selleks sõna "evangelism",
aga kui vaadata seda sõna lähemalt,
siis see tähendab hea sõnumi kuulutamist.
Tegu on hea sõnumiga.
Nii et, kui me oleme päästetud -
kui me oleme kristlased ja armastame Jumalat,
on see hea uudis meid päästnud.
Üks võimalusi, mis mulle on antud,
on viia läbi evangelisatsiooni koole.
Teen seda koos Reinhard Bonnkega.
Nad on kaasanud mind sellesse loosse
ja minu ülesanne on õpetada evangelisatsioonist kui eluviisist.
Jumala kuningriigi evangeelne eluviis, mis on täiega äge!
- See on see, mida sa teed.
Just! See on ainus asi, mida oskan ja ma ei saa olla keegi teine.
Seetõttu ka, kuhu iganes me ei läheks -
meil on alati võimalus mõne inimese näol, keda kohtame.
Nägin kord üht postrit, kus oli kirjas:
"Ela selliselt, et need, kes ei tunne Jumalat,
saavad Teda tundma tänu sellele, et nad tunnevad sind."
Mu meelest oli see lihtsalt imeline.
Nii et tänu sellele, et mul on suhe Jumalaga,
on mul võimalus avaldada mõju selliselt,
et inimesed tulevad Jumala juurde tänu sellele, et nad tunnevad mind.
Mind, kelle südames Jumal elab.
Igal ühel meist on see võimalus.
Me ütleme sageli evangelisatsiooni puhul:
"Ma pole mingi evangelist. See pole mu and ega kutsumine."
Ma aga küsiks sedasi ütlejate käest: "Kas sa oled usklik?"
Sest kui sa oled usklik,
peaksid ka jagama kogu loodule head sõnumit Jeesusest.
Olgu siinkohal täpsustuseks öeldud,
et Efeslaste 4. ptk.'s on evangelist loetletud teiste Jumala teenijate seas
ja tegu on nö varustamise anniga,
et kogu Kristuse Ihu võiks evangeliseerida.
On nii?
See on evangelisti peamine roll.
Kõigi viielaadse teenistuse annid on peamiselt selleks,
et varustada kogudust tegema neid erinevaid asju,
et me kõik võiks olla kaasatud jumalariigi töösse.
Nii on.
Usun et viis, kuidas saame teisi varustada...
Oletame, et oleme oma tööpaigas
ja seal on ka teisi kristlasi, kes häbenevad pisut oma usku jagada
Nad ei tea täpselt, kuidas seda teha.
Kui me aga näeks, kelleks Jumal meid on loonud,
siis inimesed vaataks me elu peale.
Oletame, et nad ei tunne Jumalat selliselt nagu sina Teda tunned,
aga nad saavad Teda tundma nagu sina,
sest nad tunnevad sind.
Nii et isegi, kui oleme koos oma kristlastest õdede-vendadega
kas rongis, lennukis või kus iganes...
Lendasin alles ise eile lennukiga
ja mu kõrval istuv naine polnud kristlane.
Ta ütles, et ta ei usu nii nagu mina usun.
Kuid siis ma jagasin temaga, mida ma tegelikult usun
ja tal oli suu ammuli.
Ja ta oli ühtpidi ehmunud mu jutust.
Stjuardess käis aegajalt meist mööda
ja ma nägin, kuidas ta noogutas mulle,
mis tähendab, et ta oli ka kristlane.
Ta lihtsalt vaikis sellest.
Kuid samas tähendas see seda,
et isegi, et mu jutt selle naisega tundus tavalise vestlusena
ja see oli vaid meievaheline ning üldse mitte vali,
jõudis Jeesusest ja oma usust jagamine
palju enamate inimesteni kui võinuks arvata. - Palju enamateni.
Seega sa elad kui eeskujuna,
kiirates keset pimedust välja Jumala valgust.
On kristlasi, kes küll kannavad endas Jumala valgust,
aga see on mingil põhjusel otsekui korviga kaetud.
Nad kas häbenevad jagada evangeeliumi vms.
Ja siis nad näevad sind.
See on sama, kui Taavet nägi Koljatit.
Kõik teised istusid värisedes oma sõjarüüdes,
aga Taavet, väike sell, ilmus välja, vaatas sellele hiiglasele otsa ja ütles:
"Sa oled esitanud Jumalale väljakutse ja leiad täna oma otsa."
Kogu sõjavägi aga värises ja mõtles, et Taavetiga on nüüd küll ühelpool -
ta laul on lauldud.
Taavet aga ütles: "Ei, ei, ei."
Koljat küll ähvardas Taavetit,
aga see ei tähendanud tema jaoks midagi,
kuna Taavet tundis Jumalat.
Nii et Taavet lasi oma lingukivi lendu ja tappis sellega Koljati.
Mulle nii meeldib see,
sest korraga kõik need värisevad kujud nägid,
mis Koljatiga juhtus.
Taavet lõi tal pea maha ja tõstis selle üles.
Ja kõik need hirmunud, kes seda pead nägid,
olid korraga väge täis
ja vilistidele tehti samal päeval ots peale.
Sest keegi julges astuda välja ja uskuda evangeeliumi sõnumit.
See esindab kedagi, kes on eeskujuks sõjaväele,
kes on valmis tuld andma.
Nii et, kui me elaks selle eeskuju järgi,
siis inimesed me ümber saaks ka sellest nakatatud,
sest armastus on nakkav.
Me saame luua sellega ühe atmosfääri.
Ma õpetan oma raamatus "Loo oma maailm",
kuidas luua erinevaid atmosfääre, mis lähtuvad me sügavaimast usust.
Nii et kui sa usud oma südames,
et sul on soosingut nii Jumala kui inimeste silmis
ja sa jagad lennukis kellegagi evangeeliumi,
mille sa tead olevat tõde,
siis vastavalt oma usule näed sa ka tulemusi.
See on üks viise, kuidas luua selline atmosfäär.
Kui sa kuulutad sellest ja kaasad ka teisi sellesse,
nii et see sfäär muutub aina suuremaks,
siis enne kui arugi saad, suudate te muuta kogu maailma.
Võtame näiteks jumalamehe Bill Johnsoni,
kes on loonud oma koguduses Jumala kuningriigi kultuuri.
Ta on tõstnud latti kõrgemale ja ta ütleb oma inimestele:
"Ärge tulge kogudusse ilma tunnistuseta."
Sest kui Kristus elab su sees,
siis peaksid ka peegeldama Ta headust,
kus iganes käid ja toimetad,
jagades head sõnumit Temast.
Nii peame olema alati valmis tunnistama.
Bill Johnson lõi sellise õhustiku, mis sai alguse vaid väikesest pundist,
aga mis hakkas kasvama ja täitis kogu nende koguduse.
Täna aga täidab see juba kogu maailma,
sest meil on võime seda teha.
Aamen?
Eile seal lennukis olles ja maandudes
lasi see naine mul veel palvetada enda eest
ja ta oli nii tänulik.
Mispeale mu taga istunud naine vaatas mu poole ja ütles:
"Südamest suur tänu!
Usun kõike, mida rääkisite ja see tõesti puudutas mu südant.
Aitäh, et jagasite oma südant!"
Küsisin seepeale, mis ta randmel viga on
ja ta ütles, et ta murdis randmeluu.
Tahtsin seda näha ja palvetasin selle eest.
Olime just maandunud ja lennukis valitses vaikus.
Istusime ja ootasime, kuniks nad ukse lahti teevad.
Kõik tõusid vahekäikudesse püsti, samas kui endiselt oli vaikus,
nii et kõik kuulsid kõike pealt ja nägid, kuidas see naine sai terveks.
Kõik nägid evangeeliumi ehedust.
Jumala vägi - imeline!
Sageli, kui üks ime on korda saadetud,
astuvad kõik teised ka ligi ja tahavad ka eestpalvet.
Nii oleme näinud ärkamisi puhkemas eripaigus tänavail.
Ainuüksi tänu ühele imele.
Kas sa mäletad seda korda, kui olime ühes bussipeatuses
ja lihtsalt olime seal, et näha, mida Jumalal on varuks.
Ja siis korraga tulid lapsed bussi pealt maha, tulles koolist
ja seal puhkes ärkamine tänu sellele, et sa alustasid ühest lapsest.
Alati on see üks.
See tähendab evangeelset eluviisi,
mida ma kutsun tegelikult normaalseks eluviisiks.
Jumal on kütkestav, mitte vastumeelne.
Ta on kütkestav ja Ta armastus on nii nakkav.
Nii et kui esindad inimestele Jumalat, kes on armastus,
siis need, kes on olnud Jumala vastu...
Olen näinud nii paljusid inimesi, kes on olnud vihased Jumala peale.
Võib ma jagan ühe tunnistuse? - Muidugi.
Olin perega ühes restoranis söömas
ja ma ütlesin me ettekandjale, kui väga Jeesus teda armastab
ja kui imeline ta Jeesuse silmis on,
mispeale ta vastas üleolevalt: "Tänud!"
Mind see ei häirinud ja ma ei vastanud samaga.
Me ei peaks kartma negatiivseid suhtumisi
ega laskma end maha kiskuda.
See ei tohiks hirmutada meid. - Ei.
Jumal on mu omaks võtnud, nii et keegi ei saa mind hüljata.
Siinkohal üks oluline asi.
Kui Jumal on mu omaks võtnud,
ei saa keegi võtta minult midagi, mida nad pole mulle andnud.
On oluline, et me kuulajad kuuleks seda,
sest usun, et enamus kristlasi tahaks jagada evangeeliumi,
aga neil on hirm tõrjumise ees
ja sellega kaasneva ebamugavustunde ees.
Sest see on ebamugav,
kui keegi sind hülgab või tõrjub evangeeliumi jagamise pärast
ja siis sa mõtled: "Mida ma nüüd ütlen?"
Teised on ka äraootaval seisukohal ja õhk on elektrit täis.
Kuid me peame sellest üle olema,
teades, et see seeme võib neid sütitada millalgi hiljem.
Meie asi on vaid olla kuulekad Jumalale
ja jagada Temast
ning Ta kannab hoolt ka meie eest.
Minu jaoks oleks palju ebamugavam seista kord Jeesuse ees
ja näha inimesi, keda ma kartsin puudutada
ja kes pole tänu mu hirmule taevas.
Mul oleks palju ebamugavam näha neid seismas vales "järjekorras".
Ma ei suudaks seda taluda.
Nii elan ma veendumusega, et mu elu on pühendatud Jumalale.
Nii oleks mul väga ebamugav seista Jumala ees teadmisega,
et neid inimesi olnuks palju rohkem, kellega oleksin saanud rääkida.
Siis aga on juba hilja ja teist võimalust enam ei anta.
Elu on lühike ja me ei tea, kui kaua kellelgi meist on elada.
Nii ongi oluline jagada Jeesusest.
Seda on tõesti oluline kuulda,
sest me peame elama igaviku perspektiiviga oma südames.
Sest see üks ebamugavushetk,
kus me mineviku kogemustest lähtuvast hirmust
ei kuuletu Jumala õhtutusele jagada kellegagi Temast,
võib minna maksma sellele inimesele tema tuleviku igavikus.
Ja sellest igavikus teada saamine saab olema ebamugav,
kui mitte kohutav.
Ma tahaks siinkohal näidata me vaatajatele
seda korda, kui olime seal bussipeatuses,
sest mul on nii armsad mälestused sellest.
Kogu see noorte punt sai nii puudutatud Jumalast.
Alustasime ju vaid 1-2 noorega
ja korraga oli neid terve punt me ümber.
Meil küll seda osa pole filmi peal,
aga mäletad sa seda meest üle tänava?
Ta oli maruvihane, sest deemon võttis ta üle võimust.
Ta käis ja kisendas mööda tänavat,
kuniks Jumala armastus sai ta korraga kätte
ja ta lihtsalt sulas ning langes su käte vahele.
See oli nii imeline
ja me näitame teile ka väikest klippi sellest.
Me lihtsalt liikusime teadlikult tänavatel ringi.
Me läksime teadlikult välja, et kiidelda Jeesuse armastusest.
Vaadake, mis juhtus.
On sul mõnda füüsilist häda, mis sulle probleeme tekitab?
Ükskõik, milliseid.
Mu selg.
Tunned valu just praegu? - Natuke.
Nii et, kui terveks saaksid, tunneksid seda koheselt?
Arvan küll.
Vennas, Jumal võtab su valu ära. - Ta armastab teid nii väga.
Lubage meil palvetada te eest.
Te juba usute.
Ma olen käinud kirikus.
- Praegune aga on täiega imeline,
sest Jumal tervendab su ilma kirikus olemata.
Kas pole hea?
Näen, et sul on seda raske uskuda ja sa mõtled: "Mida värki?"
Kuid see on hea asi.
- Jumal on määranud selle tänase kohtumise teiega.
- See saab olema täiega hea.
Anna mulle oma käsi. Mis su nimi on?
Deandre. - Deandre?
Deandre, sa oled imeline.
Sa oled.
Ja su elul on imeline eesmärk.
Isa, ma tänan sind Deandre eest Jeesuse nimel.
Selg, ma käsin sind just praegu lasta sel valul minna.
Las iga valu minna!
Las iga lihas ja lüli saada vabaks Jeesuse nimel.
Iga disk vabaks just praegu!
Kogen, et see valu tuleb koguaeg tagasi
ja sa tunned seda pidevalt.
Võta kott seljast ja nõjatu täiega vastu pinki.
Ma pean nägema midagi.
Näita mulle oma jalgu.
Sama lugu. Vaata.
Tulge vaadake ka!
Öelge mulle, kumb jalg on lühem?
Vasak, eks? - Jaa.
See on vähemalt 2,5 cm lühem.
Ma murdsin jalaluu? - Murdsid?
Ja nad ei pannud seda korralikult tagasi kokku?
Oled valmis saama sinna lisalüli? - Olen.
Isa, ma tänan Sind Jeesuse nimel.
Vasak jalg, ma käsin sul kasvada.
Just praegu, Jeesuse nimel.
Ma tundsin seda. Ma tunnen selle kasvu!
See kasvab.
Ma tunnen siin liikumist.
Ma tunnen liikumist.
- Siin?
Ma tunnen seda siin.
Kust su luu murdus? - Pahkluu kohalt.
See pahkluu kont on nüüd olemas.
Kas pole vinge?
Hämmastav! - See on hämmastav!
- Kontrolli oma selga ka. - Sellega on korras.
- Kuidas te seda tegite?
Kõik, mida ma vaid tegin, oli see, et palvetasin Jeesuse nimel
ja Jeesus tervendas ta just praegu.
Jeesus liigub läbi minu Püha Vaimu kaudu.
Mina pole mingi tervendaja, aga jumalariik on tulnud su sisse.
Tore!
See on tore!
On su seljaga ka kõik kombes? - On.
Täiesti kombes.
Jeesus ütles: "Minge kõike maailma!"
Ta ei öelnud: "Jääge kirikusse!"
Patricia raamat "Valgus kuulub pimedusse"
inspireerib sind puudutama maailma enda ümber.
Tellides selle raamatu,
saad ka DVD "Jumal kuulub tänavaile",
kus on lood erakordsetest kohtumistest Jumalaga tänavail.
Tellimisinfo ekraanil.
Üks me aasta suursündmusi on konverents "Naised rindejoonel".
Kui sa näed midagi, mis vajab muutmist,
kas laseksid siis mu armastusel haarata end täiega?
Jumalariiki ei saa raputada!
Ja annavad edasi lootust sellele põlvkonnale.
Sina oled vastus looduse ägamisele.
Tänu me partneritele
saame saata meeskondi
kadunud hingede ja kannatajate juurde
viies maailma rahvastele
valgust nende pimedusse.
See on see, mida te teete, kui olete meie partnerid.
Hakka meie partneriks juba täna!
Olin nii elevil kõigest, mida Jumal tegi,
et unustasin lasta sul lõpetada lugu sellest ettekandjast seal restoranis.
Räägi, mis siis juhtus?
Olime väljas söömas
ja ma rääkisin me ettekandjale Jeesusest,
mispeale ta läks üleolevalt minema.
Ootasime koos perega oma toitu, aga seda ei tulnud.
Meist hiljem tulnud inimesed said varem oma toidu kätte
ja nad olid juba lõpetanud,
kui me polnud ikka veel oma toitu saanud,
Teadsin, milles asi,
kuna see ettekandja oli väga üleolev selle Jeesuse teema tõttu.
Kuid polnud hullu, sest Jeesus polnud üleolev tema suhtes.
Ettekandja tuli tagasi
ja mu naine küsis: "Kas me toit on juba valmis?"
Ta ütles, et läheb vaatab ja läks,
haarates kaasa ühe kelneri, kes oli täiega ateist.
Ja siis nad rääkisid meist omavahel köögi uksel
ja sellest, et "üks silmakirjalik vend istub lauas".
Nad isegi ei tundnud mind,
aga tore, et nad mind silmakirjalikuks nimetasid,
sest nii oli mul võimalus näidata neile, et ma tegelikult pole seda
ja Jumal on nii palju suurem kui nad arvavad.
Nii tuli see kelner me laua juurde
ja ma ütlesin: "Te vist ei usu Jeesusesse?",
mispeale ta vastas: "Ei."
Ütlesin: "Tean, et teil on probleeme selja ja parema põlvega.
Te põlv sai viga sportimise käigus ja see pole kunagi paranenud."
Ta vastas jaatavalt.
Küsisin: "Mis te arvate, kuidas ma seda tean?"
Ta vastas: "Ma ei tea. Lihtsalt arvaste täppi?"
Vastasin: "Ma tean, et te ei usu ja sellest pole hullu.
Ma ei palugi, et usuksite seda, mida ma usun.
Küll aga paluksin luba palvetada te eest,
et saada teada, mis on päriselt mis."
Ta mõtles hetke ja see üleolev ettekandja oli ka seal.
Ütlesin: "Jeesus, keda te ei usu, teeb teid terveks,
sest Ta elab mu sees ja Ta armastab teid."
Ma palvetasin ta eest ja nii ta põlv kui selg said terveks.
Ta vaatas mulle otsa ja ütles: "See pole võimalik."
Vastasin: "Aga see siiski juhtus."
Siis tuli veel üks ettekandja ja küsis, mis toimub?
Ta vastas: "See mees palvetas mu eest
ja tervendas nii mu selja kui põlve."
Ütlesin: "Ma ei ole mingi tervendaja, aga Jeesus elab mu sees.
See, kellesse te ei usu, elab mu sees.
Mis te selle peale kostate?"
Ta vastas: "See on..." ja hakkas siis vanduma.
Ütlesin: "Kas pole imeline,
et Jumal armastab teid oma armu tõttu?
Isegi, kui vihkate Teda ja olete vihane Ta peale,
armastab Ta teid ikkagi, sest selline Ta on."
Ja siis ma jagasin talle oma tunnistust.
Teine ettekandja tundis end pahasti ja läks tõi me toidu,
mis oli külm, kuna oli juba ammu aega valmis.
Ütlesin: "Aitäh teile te tubli töö eest!"
Me sõime oma toidu ära ja siis see kelner tuli tagasi
ühes restorani mänedžeriga.
Küsisin: "Mis te arvate?"
ja ta vastas: "Wau, olen hämmingus. See on ikka päris asi."
Ütlesin: "Jumal tegi seda.
Kui olete täna õhtul täitsa üksi,
siis paluge, et Jumal ilmutaks end teile.
Jeesus on päriselt olemas."
Ta vastas: "Sain noorena kõvasti haiget
ja seetõttu olengi vihane Ta peale."
Enamus inimesi, kes väidavad end ateistid olevat,
on lihtsalt vihased Jumala peale,
kuna nad on tänu inimestele saanud Jumalast vale pildi.
Inimesed on petnud neid, samas kui Jumal ei peta meid iialgi.
Me maksime oma arve
ja ma õnnistasin oma ettekandjat rikkaliku jootrahaga,
mis puudutas teda täiega.
Andsin selle talle kaante vahel ja ta läks ära,
tulles peagi tagasi ja küsides: "Härra, mida te teete?
Teil läks vist midagi valesti."
Ütlesin: "Ei, midagi ei läinud valesti. Jumal armastab teid
ja Tema arm pole miski, mida välja teenida,
aga mis lihtsalt antakse meile Jumala poolt."
Ta ütles: "See muutis mu päeva ja kogu mu maailma."
Olen näinud nii palju vihaseid ja ärritunud inimesi sulamas,
sest Jumala armastus haarab kinni nende südamest
ja neil pole selle eest pääsu.
See on üks võrratu vahend evangeliseerimiseks.
Sa räägid inimestele Jeesusest ja armastad neid ning õnnistad neid
sõltumata sellest, kuidas nad sind kohtlevad.
Sest kui lased nende käitumisel mõjutada seda, kuidas neid õnnistad,
esindad Jumalat viisil, mille kohta nad saavad öelda:
"Just nimelt - Jumal ongi selline nagu olen arvanud."
Meil on aeg muuta inimeste vaatenurka
ja kõrvaldada kogudusest inetuse vaim,
et Jumal saaks esindatud selles kadunud, pimedas maailmas,
mis vajab Jumala armastust ja Päästjat.
Osade inimeste jaoks oled sa ainus Jeesus,
keda nad teavad.
Ma ei ütle, et olen Jeesus, aga seda, et olen kristlane.
Efeslastele 5 on öeldud,
et peegeldaksime Jumalat võttes Teda endale eeskujuks.
Nii saangi elus peegeldada teisi armastades Teda.
Saan armastada neid nii nagu Jumal neid armastab.
Jumal armastas maailma nii väga, et Ta andis.
Seega, mida armastus teeb?
Armastus ei hoia end vaos, kui sind halvasti koheldakse.
Armastus lihtsalt annab.
Jumal armastas maailma nii väga, et Ta andis.
Nii et kui tahan esindada Jumalat, pean olema ülihelde andja.
Sest Tema on ülihelde andja.
Ta annab pidevalt üliheldelt.
Rääkides sellest ettekandjast, keda õnnistasid,
siis me oleme ka selliseid asju näinud.
Me meeskond veetis kord ühe mõnusa õhtu.
Käisime kinos ja hiljem restoranis söömas.
Panime kõik rahad kokku, et õnnistada oma ettekandjat,
kelle elus oli raske aeg
ja kelle üle olime ka juba prohveteerinud.
Õnnistasime teda 400 dollariga.
Ta oli šokis, öeldes samuti, et me vist eksisime,
aga ütlesime, et me ei eksinud.
Samas aga ei õnnistanud see vaid teda,
aga ka ta kolleegid nägid, mis juhtus
ja sellest, mida Jumal ta heaks tegi, räägiti kogu kollektiivis.
See naine töötab endiselt seal restoranis
ja käin teda seal aegajalt vaatamas.
Ta elab täna koos Jumalaga
ja nad mehega käisid ka me teenistusel.
Ja kõik ta kolleegid, kes seal endiselt töötavad,
mäletavad seda siiani.
Headus toob kaasa ka meelespidamise.
Imeline!
Evangeliseerimine tähendabki hea sõnumi jagamist.
Osa sellest heast sõnumist aga puudutab vajaduste katmist.
Nad olid rahaliselt väga nadis seisus
ja see jootraha oli nende jaoks märk Jumalalt,
et Tema kannab hoolt nende vajaduste eest.
Meil on võimalus anda.
Iga inimene, kellega kohtume, me saame jagada neile Jeesust.
Mulle nii meedib see.
Mulle meeldib, et võisin täna ärgata Jumala armust
ja et Ta andis mulle veel ühe päeva ilmutada Teda ja mitte iseennast.
Ta on andnud mulle võimalust ja hingeõhku,
et saaksin esindada Teda.
Nii et, kuhu iganes me ei läheks - esindagem Teda õigesti
olles helded andjad, armastades ja mitte pidades vimma inimeste vastu
Võime anda neile midagi, mida nad pole varem näinud.
Jeesus ütles oma jüngritele
peale seda, kui oli hinganud nende üle:
"Võtke vastu Püha Vaim.
Kellele te iganes patud andeks annate,
neile on need andeks antud,
kellele te patud kinnitate, neile on need kinnitatud.”
Väga võimas!
Küsisin Jumala käest, mida see minu jaoks tähendab,
sest tahtsin saada Isalt ilmutust selle kohta.
Ta ütles: "Todd, sa esindad mind.
Nii et, kui sina oled andestav,
siis inimesed ka teavad, et mina olen andestav.
Kui aga sa oled vihane ja kibestunud, peavad nad ka mind selliseks."
Nii et meil on võimalus esindada Teda.
See on imeline ilmutus ja võimalus, mille Ta on mulle andnud,
et esindada Ta nime siin maa peal.
Saame tuua au Ta nimele kõige kaudu, mida teeme.
Imeline, Todd!
Suur tänu, et olid täna meiega!
Jumal armastab sind igavese armastusega,
aga Ta armastab ka kogu maailma selle sama armastusega.
Nii tahame aidata sul astuda täiega selle sisse,
milleks sind on kutsutud
ja selleks on Tema armastuse väljendamine.
Mu jagan oma raamatus "Valgus kuulub pimedusse"
kõikvõimalikke viise, mida Jumal kasutab,
et jõuda kadunud hingedeni ja viia neile valgust
läbi prohvetliku ja väge täis evangelisatsiooni.
Ühtlasi on meil ka Todd White'st DVD,
mis on täis klippe tänavail toimunust ja kohtumistest Jumalaga.
Saad lasta sel haarata ennastki kaasa,
sest sind on loodud olema väeline ja armastama inimesi.
Sa muutud üha enam Jeesuse sarnaseks,
mis tähendab, et sa muutud armastuseks.
Jeesus ütles: "Minge kõike maailma!", mitte: "Jääge kogudusse!"
Patricia raamat "Valgus kuulub pimedusse"
inspireerib sind puudutama maailma enda ümber.
Tellides selle raamatu saad ka DVD "Jumal tänavatel",
kus on klipid imelistest juhtumistest ja kohtumisest Jumalaga tänavail.
Tellimisinfo ekraanil.
Üks me aasta suursündmusi on "Naised rindejoonel".
Kui sa näed midagi, mis vajab muutmist,
kas lased siis Jumala armastusel haarata end kaasa?
Jumalariiki ei saa raputada.
Meie jagame lootust sellele põlvkonnale.
Sina oled vastus ägavale loodule.
Tänu me partneritele
saame saata meeskondi
kadunud hingede ja kannatajate juurde
viies maailma rahvastele
valgust nende pimedusse.
See on see, mida te teete, kui olete meie partnerid.
Hakka meie partneriks juba täna!
Tõlge: Anne-Ly Raukas